
Sabiedrība ar ierobežotu atbildību “Ķekavas nami”, vienotais reģistrācijas Nr. LV40003359306, juridiskā adrese Rāmavas iela 17, Rāmava, Ķekavas pagasts, Ķekavas novads, LV-2111 tās valdes priekšsēdētāja Raivo Lāča un valdes locekļa Edgars Menča personā, kuri rīkojas uz statūtu pamata, turpmāk tekstā – Iznomātājs, no vienas puses, un

Nosaukums, vienotais reģistrācijas Nr. skaitlis, juridiskā adrese, turpmāk tekstā – „Nomnieks”, kura vārdā saskaņā ar statūtiem rīkojas amats, vārds uzvārds, no otras puses, 
turpmāk šī līguma tekstā Pasūtītājs un Izpildītājs abi kopā saukti arī „Puses”, bet katrs atsevišķi arī „Puse”, noslēdz šāda satura līgumu, turpmāk – „Līgums”, kas ir saistošs kā Pusēm, tā arī viņu saistību un tiesību pārņēmējiem:

1. LĪGUMA PRIEKŠMETS

1.1. Iznomātājs nodod un Nomnieks pieņem atlīdzības lietošanā telpas, turpmāk tekstā “Telpas”, ar kopējo platību 150,2 m², kas atrodas ēkā Meistaru ielā 37, Valdlaučos, Ķekavas novadā īpašuma kadastra numurs 8070 501 0042, ēkā ar kadastra apzīmējumu 8070 001 0032 041 (katlu māja), turpmāk tekstā “Ēka”. 
1.1.1. Telpas tiek iznomātas noliktavu, remontu darbnīcas un citām nomnieka saimnieciskās darbībai nepieciešamajām funkcijām. 
1.2. Telpas tiek nodotas Nomniekam ar pieņemšanas-nodošanas aktu, tādā stāvoklī, kādā tās ir nodošanas dienā.
2. NOMNIEKA TIESĪBAS UN PIENĀKUMI

2.1. Nomnieks apņemas izmantot Telpas šā Līguma 1.1.1.punktā norādītajiem mērķiem. 

2.2. Nomniekam ir laikus jāmaksā maksa par Telpu izmantošanu un komunālie maksājumi saskaņā ar šā Līguma noteikumiem.  

2.3. Nomnieks apņemas uzturēt Telpas labā kārtībā visā šā Līguma darbības laikā, un apņemas ievērot drošības tehnikas un ugunsdrošības noteikumus, kā arī Telpu izmantošanas sanitāros noteikumus. 

2.4. Šā Līguma termiņam beidzoties vai pārtraucot tā darbību, Nomniekam ir jāatbrīvo Telpas un jānodod tās Iznomātājam ar pieņemšanas-nodošanas aktu, pieļaujot normālu to dabiskās nolietošanās pakāpi. 

2.5. Nomniekam nav tiesību nodot telpas nomai trešajām personām.  

2.6. Saskaņojot ar Iznomātāju, Nomniekam ir tiesības par saviem līdzekļiem veikt Telpu remontdarbus, veikt Telpu uzlabošanu, rekonstrukciju, pārplānošanu, kā arī uzstādīt Telpās iekārtas. 

3. IZNOMĀTĀJA TIESĪBAS UN PIENĀKUMI

3.1. Šā Līguma darbības laikā Iznomātājs apņemas nodrošināt Nomniekam brīvu pieeju Telpām jebkurā diennakts laikā, kā arī netraucēt Nomniekam izmantot Telpas šā Līguma 1.1.1.punktā minētajiem mērķiem.  

3.2. Iznomātājs apņemas laikus samaksāt atbilstošām organizācijām un uzņēmumiem no Nomnieka saņemto maksu par komunālajiem pakalpojumiem. 

3.3. Šā Līguma darbības termiņa beigās vai arī pēc Līguma laušanas Iznomātājs apņemas pieņemt no Nomnieka Telpas saskaņā ar pieņemšanas–nodošanas aktu un izpildīt saistības, kas ar šo Līgumu ir uzliktas Iznomātājam sakarā ar Līguma darbības termiņa beigām vai tā laušanu. 

3.4. Nododot Telpas Nomniekam saskaņā ar šo Līgumu, Iznomātājs apņemas ievērot LR likumdošanu, valsts un pašvaldības iestāžu lēmumus, kā arī apdrošināšanas sabiedrības, ugunsdrošības dienesta un citu kompetentu organizāciju norādījumus.

3.5. Iznomātājs ir tiesīgs:

3.5.1. Pieprasīt un saņemt nomas maksas samaksu šajā Līgumā noteiktajā kārtībā. 

3.5.2. Netraucējot Nomnieka normālu darbību, veikt Telpu tehnisko apskati, tās norises laiku iepriekš saskaņojot ar Nomnieku. 

3.5.3. Pēc saskaņošanas ar Nomnieku izvēlēties veidu, kādā notiks nomas maksas un komunālo maksājumu veikšana.

3.5.4. Pārtraukt nodrošināt Nomnieku ar komunālajiem pakalpojumiem (elektrību, ūdeni u.c.), ja Nomnieks ir kavējis komunālos maksājumus ilgāk kā 30 dienas.

4. GARANTIJAS

4.1. Iznomātājs garantē, ka viņš ir Telpu tiesiskais valdītājs ar attiecīgajām pilnvarām un viņam ir pilnīgas tiesības nodot telpas apakšnomā un slēgt šo Līgumu. 

4.2. Iznomātājs garantē, ka Nomnieks var brīvi un bez Iznomātāja jebkāda veida ierobežojumiem vai traucējumiem izmantot Telpas atbilstoši šajā Līgumā minētajiem noteikumiem un mērķiem. 

5. NORĒĶINU KĀRTĪBA

5.1. Nomas maksa par Telpu izmantošanu ir pastāvīga un tiek noteikta EUR skaitlis mēnesī. Nomas maksa tiek maksāta līdz katra mēneša 10. datumam par tekošo nomas mēnesi. 

5.2. Nomas maksa ar pārskaitījumu uz Iznomātāja bankas kontu.

5.3. Nomnieks vienlaicīgi ar nomas maksu katru mēnesi maksā par izmantotajiem komunālajiem pakalpojumiem, pamatojoties uz Iznomātāja iesniegtajiem rēķiniem.  

5.4. Nomas maksu atbilstoši šim Līgumam sāk aprēķināt ar brīdi, kad Telpas saskaņā ar šā Līguma noteikumiem, ir nodotas Nomniekam.
5.5. Ja Nomnieks nepilda vai nepienācīgi pilda Līguma saistības, tad Nomnieks maksā Iznomātājam nokavējuma procentus 0,5 % (nulle komats pieci procenti) apmērā no kavētās summas par katru nokavēto dienu.
5.6. Nokavējuma procentu samaksa neatbrīvo Puses no Līguma saistību izpildes. Neatkarīgi no maksājumos uzrādītajiem mērķiem, vispirms tiek dzēsti nokavējuma procenti un pēc tam pamatparāds.
6. LĪGUMA GROZĪŠANAS, PAPILDINĀŠANAS UN LAUŠANAS KĀRTĪBA

6.1. Šis Līgums var tikt grozīts un/vai papildināts. Visi šā Līguma grozījumi un papildinājumi tiek noformēti rakstiski un pievienoti šim Līgumam un ir tā neatņemamas sastāvdaļas. 
6.2. Puses var vienoties par nomas norēķinu kārtības maiņu, ja Nomnieks veic ieguldījumus Ēkas tehniskā stāvokļa uzlabošanā.
6.3. Nomnieks jebkurā laikā drīkst lauzt šo Līgumu vienpusējā kārtā, brīdinot par to Iznomātāju 30 dienas pirms Līguma laušanas, gadījumā, ja: 

6.4. no Nomnieka neatkarīgu apstākļu dēļ Telpas kļūst nepiemērotas to turpmākai izmantošanai šajā Līgumā paredzētajiem mērķiem; 

6.4.1. Nomnieka tiesības lietot un rīkoties ar Telpām kaut kādā veidā ierobežo valsts vai pašvaldības institūcijas vai trešās personas.
6.5. Iznomātājam ir tiesības jebkurā laikā lauzt šo Līgumu vienpusējā kārtā, brīdinot par to Nomnieku 30 dienas pirms Līguma laušanas, gadījumā, ja:

6.5.1. Nomnieks nepilda viņam ar šo Līgumu uzliktās saistības;
6.5.2. Nomnieks pārkāpj Līguma noteikumus;
6.5.3. Nomnieks ir kavējis nomas maksas un/vai komunālo maksājumu maksājumus vairāk kā 30 dienas.

7. NOBEIGUMA NOTEIKUMI

7.1. Līgums stājas spēkā tā abpusējas parakstīšanas dienā un tiek noslēgts uz 6 (sešu) gadiem, līdz ___.gada ___. ________."
7.2. Līguma grozījumi un papildinājumi ir spēkā un Pusēm saistoši vienīgi tad, ja tie ir noformēti rakstveidā un Pušu parakstīti.

7.3. Puses ir iepazinušās ar šo Līgumu, piekrīt tā noteikumiem un to apstiprina ar saviem parakstiem.
7.4. Visi strīdi, tai skaitā tie, kas būs, par jebkurām tiesiskajām attiecībām starp Pusēm tiks galīgi izšķirti, saskaņā ar Latvijas Republikas likumiem, Zemgales šķīrējtiesā, saskaņā ar minētās šķīrējtiesas reglamentu, rakstveida procesā, bez sprieduma motivējuma, viena šķīrējtiesneša sastāvā, un ar nosacījumu, ka gadījumā, ja atbildētājs neiesniedz atsauksmi uz prasību, uzskatāms, ka tas atzīst prasību.

7.5. Ja kāds no šā Līguma noteikumiem zaudē juridisku spēku, tas neietekmē pārējos šā Līguma noteikumus. 

7.6. Līgums ir sastādīts 2 (divos) eksemplāros. Abiem eksemplāriem ir vienāds juridiskais spēks. Viens eksemplārs paliek Iznomātājam, viens – Nomniekam 

